C 323/98
HU
Az Európai Unió Hivatalos Lapja
2022.8.26.
3.8.
Az EGSZB tehát úgy véli, hogy a LULUCF-rendelet módosítására irányuló javaslat kulcsfontosságú lesz a hosszú távú éghajlati egyensúly szempontjából, a szénmegkötésben pedig nemcsak az üzleti lehetőséget kell látni, hanem az európai mezőgazdaság jövőjének egyik alapvető elemét is.
3.9.
Bár a szén biztosítja a globális élelmezésbiztonság fenntartását, a hasznosítása három különböző feladatot jelent:
— a légköri szén-dioxid megkötése a talajban, — az ÜHG-kibocsátás mérséklése, — a mezőgazdasági ágazat alkalmazkodása az éghajlatváltozáshoz.
3.10.
Több földgazdálkodási gyakorlat is segíti a jobb szénmegkötést, többek között az alábbiak:
— erdőtelepítés és újraerdősítés, — agrárerdészet és a vegyesművelés egyéb, a fásszárú vegetációt és a növényi vagy állati termelési rendszereket ötvöző formái, — köztes kultúrák, takarónövényzet és talajmegőrzést biztosító növényzet használata, — szántó átalakítása parlaggá vagy állandó gyepterületté, — a tőzeglápok és a vizes élőhelyek helyreállítása. 3.11.
A lehetőség jelentős, például a franciaországi mezőgazdasági, élelmezési és környezetvédelmi kutatóintézet (Institut national français de recherche pour l’agriculture, l’alimentation et l’environnement, INRAE) 4/1 000 kezdeményezése alapján a francia mezőgazdaság kihasználatlan potenciális szén-dioxid-tároló képessége évi 8,43 millió tonna szén a talaj felső 30 centiméterében. 3.12.
Az EU talajvédelmi stratégiájában meghatározott, 2050-ig elérendő nulla nettó földterület-kivonásra vonatkozó célkitűzéssel összhangban (8), valamint annak biztosítása érdekében, hogy ez a szénelnyelő és biomassza-termelési funkció biztosítva legyen, az EGSZB a szántóterületek megfelelő kezelését és védelmét ajánlja, és megelégedéssel veszi tudomásul, hogy néhány tagállam már dolgozik ezen (pl.
Észtországban folyamatban van a földterületekre vonatkozó jogszabályok kidolgozása). 3.13.
A közlemény meghatároz néhány, a tanúsított szénmegkötési projektekkel kapcsolatos kihívást, de nem ad választ arra, hogy miként kell kezelni a következő problémákat: — változékonyság: a talajban megkötött és tárolt szén, valamint a biomassza visszajuthat a légkörbe, lenullázva az éghajlatváltozás mérséklésének előnyeit, — meg kell oldani a megkötött szén-dioxid nyomonkövetését, jelentését és ellenőrzését: be kell vezetni a tényleges többletköltségek pontos meghatározását, — figyelembe kell venni a mezőgazdaság szénmegkötési és ÜHG-kibocsátást mérséklő gyakorlatainak költségeit. 3.14.
Végül pedig nem szabad elfelejteni a mezőgazdasági ágazatból származó kibocsátások adaptált gyakorlatok vagy új technológiák révén történő csökkentését, mivel a józan energiapolitika és az ÜHG-kibocsátás csökkentése a prioritás.
A szén-dioxid ipari leválasztásán, hasznosításán és tárolásán alapuló megoldások 3.15.
A közlemény elérendő célként javasolja, hogy 2028-ra az iparágak által leválasztott, szállított, hasznosított és tárolt CO2 valamennyi tonnáját fosszilis, biogén vagy légköri eredet szerinti bontásban jelenteni kell és el kell számolni; 2030-ig a vegyi és műanyag termékekben felhasznált szén legalább 20 %-ának fenntartható, nem fosszilis forrásokból kell származnia, továbbá 2030-ig évente 5 millió tonna CO2-t kell eltávolítani a légkörből és tartósan tárolni az élenjáró projekteken keresztül. 3.16.
A fosszilis szenet hulladékból, fenntartható biomasszából vagy közvetlenül a légkörből újrahasznosított fenntarthatóbb szénáramokkal kell felváltani.
(8)
Az EGSZB véleménye: Új uniós talajvédelmi stratégia (HL C 290., 2022.7.29., 131. o.).